
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΕΥΧΟΣ ΔΕΥΤΕΡΟ Αρ. Φύλλου 2808 

20 Οκτωβρίου 2014 


ΑΠΟΦΑΣΕΙ Σ 

Αριθμι. 54606/5719 

Οργανισμός Εσωτερικής Υπηρεσίας του ΝΠΔΔ Παι¬ 
δείας, Πολιτισμού και Αθλητισμού του Δήμου Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/1997 (ΦΕΚ117 Α') «Διοίκηση, 
Οργάνωση, στελέχωση της Περιφέρειας, ρύθμιση θεμά¬ 
των για την τοπική Αυτοδιοίκηση και άλλες διατάξεις». 

2. Τις διατάξεις των άρθρων 6,103 παρ. 9 και 10, 238 
και 280 του Ν. 3852/2010 «Καλλικράτης». 

3. Τις διατάξεις του άρθρου 10 του Ν. 3584/2007. 

4. Τις διατάξεις του άρθρου 33 του Ν. 4024/2011. 

5. Τις διατάξεις του Π.Δ. 143/2010. 

6. Την υπ’ αριθμ. 22/22-3-2013 απόφαση του Διοικητικού 
Συμβουλίου Ν.Π.Δ.Δ. Παιδείας, Πολιτισμού και Αθλητι¬ 
σμού του Δήμου Λέσβου. 

7. Την αριθμ. 186/2013 απόφαση του Δ.Σ. Λέσβου (Ορθή 
επανάληψη) που εγκρίνει την αριθμ. 22/22-3-2013 από¬ 
φαση του Διοικητικού Συμβουλίου του ΝΠΔΔ Παιδείας, 
Πολιτισμού και Αθλητισμού του Δήμου Λέσβου. 

8. Το υπ’ αριθμ. 9/2013 πρακτικό του Υπηρεσιακού Συμ¬ 
βουλίου ΟΤΑ Νομού Λέσβου με το οποίο κατά πλειο- 
ψηφία δεν εγκρίθηκε η αριθ. 22/22-3-2013 απόφαση του 
Διοικητικού Συμβουλίου Ν.Π.Δ.Δ. Παιδείας, Πολιτισμού 
και Αθλητισμού του Δήμου Λέσβου. 

Εγκρίνουμε την υπ’ αριθμ. 186/2013 απόφαση του Δη¬ 
μοτικού Συμβουλίου του Δήμου Λέσβου με την οποία 
ψηφίζεται ο Οργανισμός Εσωτερικής Υπηρεσίας του 
ΝΠΔΔ Παιδείας, Πολιτισμού και Αθλητισμού του Δήμου 
Λέσβου και έχει ως εξής: 

Ο παρών Οργανισμός Εσωτερικής Υπηρεσίας αφο¬ 
ρά το ΝΠΔΔ Παιδείας, Πολιτισμού και Αθλητισμού του 
Δήμου Λέσβου και απεικονίζει την διάρθρωση και τις 
αρμοδιότητες των υπηρεσιών του καθώς και τη στελέ¬ 
χωση και τον τρόπο διοίκησής του. 


ΜΕΡΟΣ 1 
Αρθρο 1° 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Νομικού Προσώπου το Δήμου αποτε¬ 
λούνται από ένα αυτοτελές τμήμα Παιδείας Πολιτισμού 
και αθλητισμού με έδρα τη Μυτιλήνη και περιλαμβάνουν 
τις παρακάτω οργανικές μονάδες ομαδοποιημένες σε 
ενότητες συναφούς σκοπού και αντικειμένου: 

ΕΝΟΤΗΤΑ Α: ΑΥΤΟΤΕΛΕΣ ΤΜΗΜΑ ΠΑΙΔΕΙΑΣ ΠΟΛΙΤΙΣ¬ 
ΜΟΥ ΚΑΙ ΑΘΛΗΤΙΣΜΟΥ 
Α1. Υπηρεσίες Πολιτισμού 

α) Γραφείο πολιτιστικών εκδηλώσεων και διαχείρι¬ 
σης - λειτουργίας των Πολιτιστικών χώρων που ανή¬ 
κουν στο ΝΠΔΔ των δημοτικών ενοτήτων Μυτιλήνης, 
Καλλονής Αγιάσου, Πλωμαρίου, Γέρας, Ευεργέτουλα, 
Αγίας Παρασκευής, Ερεσού - Αντίσσης, Πέτρας Μήθυ- 
μνας, Μανταμάδου. 

Α2. Υπηρεσίες αθλητισμού 

α) Γραφείο Αθλητικών προγραμμάτων και εκδηλώσε¬ 
ων και διαχείρισης - λειτουργίας Αθλητικών εγκαταστά¬ 
σεων που ανήκουν στο ΝΠΔΔ των δημοτικών ενοτήτων 
Μυτιλήνης, Καλλονής Αγιάσου, Πλωμαρίου, Γέρας, Ευερ- 
γέτουλα, Αγίας Παρασκευής, Ερεσού - Αντίσσης, Πέτρας 
Μήθυμνας, Μανταμάδου 
Α3. Υπηρεσίες Παιδείας 
α) Γ ραφείο Παιδείας 
Α4. Υπηρεσίες υποστήριξης 
α) Γ ραφείο Διοικητικών υπηρεσιών 
β) Γραφείο Οικονομικών υπηρεσιών και Ταμείου 

ΜΕΡΟΣ 2 
Άρθρο 2° 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
Α1. Υπηρεσίες Πολιτισμού 

α) Αρμοδιότητες Γ ραφείου διαχείρισης - λειτουρ¬ 
γίας των Πολιτιστικών χώρων και πολιτιστικών εκ¬ 
δηλώσεων 

Οι αρμοδιότητες του γραφείου είναι οι εξής: 

1) Η εφαρμογή πολιτικών για την ανάδειξη και προ¬ 
στασία του τοπικού πολιτισμού, η προβολή των πολιτι- 

στικών αγαθών και των σύγχρονων πολιτιστικών έργων 
που παράγονται σε τοπικό επίπεδο. 

2) Μεριμνά για τη διαφύλαξη και ανάδειξη της πολι¬ 
τιστικής κληρονομιάς της περιοχής του Δήμου καθώς 
και για την εξεύρεση. 

3) Φροντίζει για την αποτελεσματική λειτουργία των 
Πινακοθηκών του ΝΠΔΔ και τη λειτουργία τοπικών Μου¬ 
σείων (Λαογραφικών, Ιστορικών κ.λπ.). 

4) Μεριμνά για την διασφάλιση των εκθεμάτων των 
πινακοθηκών και μουσείων καθώς για τη συντήρηση, 
αποκατάσταση και επισκευή των πιθανών φθορών τους. 

5) Φροντίζει για την αποδοτική λειτουργία των βιβλι¬ 
οθηκών του ΝΠΔΔ σύμφωνα με τις αρχές, τις μεθόδους 
και προόδους της βιβλιοθηκονομίας και παρέχει υπη¬ 
ρεσίες δανειστικής βιβλιοθήκης. 

6) Παρακολουθεί τις νέες εκδόσεις και τις ανάγκες του 
αναγνωστικού κοινού και μεριμνά για ον εμπλουτισμό 
των συλλογών με πάσης φύσεως έντυπο υλικό, βιβλία, 
εφημερίδες κ.λπ. με αγορές με ανταλλαγές πολλαπλών 
αντιτύπων με άλλες βιβλιοθήκες καθώς και με δωρεές. 

7) Σχεδιάζει και εισηγείται προγράμματα πολιτιστι¬ 
κών /καλλιτεχνικών δραστηριοτήτων που απευθύνονται 
σε όλες τις κατηγορίες των δημοτών και διοργανώνει 
κάθε είδους εκδηλώσεις, όπως μουσικές εκδηλώσεις, 
συναυλίες, συνέδρια, σεμινάρια, διαλέξεις, εκθέσεις, το¬ 
πικά φεστιβάλ - λεσβιακό καλοκαίρι κ.λπ. ή προωθεί τη 
συμμετοχή σε αυτές. 

8) Φροντίζει για τη δημιουργία τμημάτων και διδασκα¬ 
λία παραδοσιακών ελληνικών χορών και την διοργάνω¬ 
ση παραστάσεων των τμημάτων αυτών. 

9) Φροντίζει για τη δημιουργία και λειτουργία ερα¬ 
σιτεχνικής σκηνής παιδιών - εφήβων και ενηλίκων, τη 
διδασκαλία της θεατρικής τέχνης και την διοργάνωση 
θεατρικών παραστάσεων των τμημάτων αυτών. 

10) Φροντίζει για τη δημιουργία, οργάνωση κινημα¬ 
τογράφων και διοργανώνει κινηματογραφικές παρα¬ 
στάσεις. 

11) Επιμελείται της λειτουργίας Ωδείου, των Χορωδιών 
και της Φιλαρμονικής του Δήμου. 

12) Μεριμνά για τη σύσταση, οργάνωση και λειτουργία 
τμημάτων μουσικής παιδείας, την σύσταση, εκπαίδευση 
κατάρτιση και εμφάνιση των χορωδιών, της ορχήστρας 
και φιλαρμονικής. 

13) Διοργανώνει δραστηριότητες που προάγουν τη 
μουσική εκπαιδευτική διαδικασία. 

14) Συγκεντρώνει πληροφορίες και αιτήματα σχετικά 
με τις ανάγκες συντήρησης και αποκατάστασης βλαβών 
των κτηριακών και μηχανολογικών εγκαταστάσεων κα¬ 
θώς και εξοπλισμού των πολιτιστικών εγκαταστάσεων 
του Νομικού προσώπου και μεριμνά για τον προγραμμα¬ 
τισμό και την υλοποίηση των εργασιών που απαιτούνται. 

Α2. Υπηρεσίες αθλητισμού 

α) Οι αρμοδιότητες του Γραφείου Λειτουργίας αθλη¬ 
τικών εγκαταστάσεων - αθλητικών προγραμμάτων και 
εκδηλώσεων είναι οι εξής: 

1) Τηρεί συγκεντρωτικά στοιχεία για λειτουργία όλων 
των αθλητικών εγκαταστάσεων του Νομικού προσώπου. 

2) Υποδέχεται, καταχωρεί και διαχειρίζεται τις αιτή¬ 
σεις εγγραφής ή διαγραφής μελών στα διάφορα τμή¬ 
ματα των αθλητικών εγκαταστάσεων (πχ στο κολυμ¬ 
βητήριο) καθώς και τα αιτήματα διαφόρων φορέων (πχ 


συλλόγων, σχολείων κ.λπ.) για χρήση των αθλητικών 
εγκαταστάσεων και τηρεί τα σχετικά αρχεία. 

3) Παρακολουθεί τη τακτοποίηση οικονομικών συμ¬ 
μετοχών μηνιαίως και ενημερώνει τους χρήστες των 
εγκαταστάσεών του, που καθυστερούν την πληρωμή 
των οικονομικών τους συμμετοχών. 

4) Επιβλέπει και επιμελείται της κανονικής λειτουργίας 
των αθλητικών εγκαταστάσεων (κλειστά και ανοικτά 
γυμναστήρια, γήπεδα, χώροι άθλησης, κολυμβητήριο 
κλπ.) σύμφωνα με τα εγκεκριμένα ωρολόγια. 

5) Μεριμνά για τη φύλαξη την καθαριότητα και την 
ευπρεπή εμφάνιση των αθλητικών εγκαταστάσεων και 
του εξοπλισμού τους. 

6) Η εύρυθμη λειτουργία όλων των μηχανολογικών, 
ηλεκτρολογικών και ηλεκτρονικών εγκαταστάσεων σε 
όλες τις μονάδες του Νομικού Προσώπου μέσω συντή¬ 
ρησης - επισκευής ή και αντικατάστασης εάν χρειάζεται 
του σχετικού εξοπλισμού. 

7) Η συντήρηση του χλοοτάπητα των γηπέδων πο¬ 
δοσφαίρου και των λοιπών χώρων πρασίνου που υφί- 
στανται περιμετρικά σε όλες τις εγκαταστάσεις των 
μονάδων του Νομικού Προσώπου. 

8) Η ανάπτυξη του μαζικού λαϊκού αθλητισμού στο 
Δήμο Λέσβου με τη δημιουργία ευκαιριών άθλησης για 
όλους τους πολίτες. 

9) Η συμβολή στην αναβάθμιση της γνώσης στον 
αθλητισμό με τη διοργάνωση σεμιναρίων, διαλέξεων 
και με την προοπτική δημιουργίας αθλητικής ακαδημίας. 

10) Η προώθηση στο Δήμο Λέσβου έργων υποδομής 
για την ανάπτυξη όλων των αθλημάτων. 

11) Η οργάνωση αθλητικών εκδηλώσεων σε συνερ¬ 
γασία με τους αντίστοιχους αθλητικούς φορείς και 
παράγοντες. 

12) Η παροχή ηθικής και τεχνικής βοήθειας σε όλους 
τους αθλητικούς φορείς και οικονομικών ενισχύσεων 
σε εξαιρετικές περιπτώσεις μόνο αθλητών. 

13) Η ανάπτυξη μαθητικού και φοιτητικού αθλητισμού 
και γενικά κάθε μορφής άθλησης για τη διατήρηση και 
προβολή της αθλητικής παράδοσης της Λέσβου. 

Α3. Υπηρεσίες Παιδείας 

Οι αρμοδιότητες του γραφείου Παιδείας είναι οι εξής: 

1) Η λειτουργία κέντρων δημιουργικής απασχόλησης 
παιδιών και παιδιών με ειδικές ανάγκες, πάρκων κυκλο- 
φοριακής αγωγής, σχολών καλλιτεχνικής και δημιουρ¬ 
γικής εκπαίδευσης, κέντρων επαγγελματικής επιμόρ¬ 
φωσης ενηλίκων και χώρων εκδήλωσης ενημερωτικών 
εκδηλώσεων. 

2) Η υλοποίηση και λειτουργία σχετικών με τα προανα- 
φερόμενα εκπαιδευτικών προγραμμάτων καλλιτεχνικής 
και δημιουργικής εκπαίδευσης, κυκλοφοριακής αγωγής 
και επαγγελματικής επιμόρφωσης. Η διοργάνωση ενη¬ 
μερωτικών συνεδρίων, σεμιναρίων, ομιλιών για τη γενική 
πληροφόρηση του κοινού επάνω σε διάφορα θέματα 
της καθημερινής ζωής. 

3) Η προστασία, επισκευή, συντήρηση και πολιτιστι¬ 
κή αξιοποίηση παραδοσιακών και ιστορικών σχολικών 
κτιρίων και κτιρίων που παραχωρούνται από δημόσιους 
ή ιδιωτικούς φορείς. 

4) Μεριμνά για τη λειτουργία του Κέντρου Δια Βίου 
Μάθησης (Κ.Δ.Β.Μ.) του Δήμου που εφαρμόζει το τοπικό 
πρόγραμμα δια βίου μάθησης σύμφωνα με τις κατευ¬ 
θύνσεις των αρμοδίων υπηρεσιών του Δήμου. 

5) Συνεργάζεται με την αρμόδια υπηρεσία του Δή¬ 
μου (Γραφείο Παιδείας, Δια Βίου Μάθησης, Πολιτισμού 
και Απασχόλησης) και τη Δημοτική Επιτροπή Παιδείας 
κατά την κατάρτιση του τοπικού προγράμματος δια 
βίου μάθησης, με βάση το Εθνικό Πρόγραμμα Δια Βίου 
Μάθησης και το αντίστοιχο περιφερειακό πρόγραμμα 
δια βίου μάθησης. Το τοπικό πρόγραμμα δια βίου μά¬ 
θησης περιλαμβάνει, ιδίως, επενδύσεις, προγράμματα ή 
επί μέρους δράσεις γενικής εκπαίδευσης ενηλίκων και 
γενικότερα δράσεις εφαρμογής της δημόσιας πολιτικής 
δια βίου μάθησης σε τοπικό επίπεδο. 

6) Οργανώνει και εφαρμόζει το τοπικό πρόγραμμα 
δια βίου μάθησης και διαχειρίζεται την εφαρμογή των 
πολιτικών και των κανόνων που αφορούν τη γενική 
εκπαίδευση ενηλίκων στην περιφέρεια του Δήμου σύμ¬ 
φωνα με τις κατευθύνσεις της αρμόδιας υπηρεσίας 
του Δήμου. 

7) Μεριμνά, σε συνεργασία με την αρμόδια υπηρεσία 
του Δήμου, για τη λειτουργία και διαχείριση τοπικών 
δομών και την εφαρμογή προγραμμάτων της Γ ενικής 
Γραμματείας Δια Βίου Μάθησης στο πλαίσιο προγραμ¬ 
ματικών συμβάσεων που συνάπτει ο Δήμος με τη Γ ενική 
Γραμματεία Δια Βίου Μάθησης. 

8) Μεριμνά, σε συνεργασία με την αρμόδια υπηρεσία 
του Δήμου, για την εφαρμογή προγραμμάτων των Κέ¬ 
ντρων Περιβαλλοντικής Εκπαίδευσης (Κ.Π.Ε.) του Υπουρ¬ 
γείου Παιδείας, Δια Βίου Μάθησης και Θρησκευμάτων, 
στο πλαίσιο προγραμματικών συμβάσεων που συνάπτει 
ο Δήμος με το Υπουργείο. 

9) Μεριμνά, σε συνεργασία με την αρμόδια υπηρεσία 
του Δήμου, για την οργάνωση και εφαρμογή προγραμ¬ 
μάτων που απευθύνονται στους νέους. 

10) Μεριμνά για την συντήρηση, τη βελτίωση, τη κα¬ 
θαριότητα και την φύλαξη των υλικοτεχνικών υποδομών 
του Κέντρου Δια Βίου Μάθησης του Δήμου. 

11) Παρακολουθεί τη λειτουργία των παραρτημάτων 
τα οποία ανήκουν διοικητικά στο γραφείο. 

Α4. Υπηρεσίες υποστήριξης 

α) Αρμοδιότητες Γ ραφείου Διοικητικών υπηρεσιών 

Το Γραφείο Διοικητικών Υπηρεσιών παρέχει κάθε εί¬ 
δους διοικητική και γραμματειακή υποστήριξη, ιδίως: 

1) Οργανώνει τις συνεδριάσεις του Διοικητικού Συμ¬ 
βουλίου και του Προέδρου του Διοικητικού Συμβουλίου. 

2) Τηρεί αρχείο αποφάσεων και συνεδριάσεων του 
Διοικητικού Συμβουλίου και του Προέδρου του Διοικη¬ 
τικού Συμβουλίου. 

3) Παράγει, διεκπεραιώνει, διαχειρίζεται και αρχει¬ 
οθετεί έγγραφα που έχουν σχέση με τη λειτουργία 
του Διοικητικού Συμβουλίου και τις αρμοδιότητες του 
Προέδρου και του Αντιπροέδρου. 

4) Τηρεί αρχείο των κάθε είδους αποφάσεων του 
Δήμου προς χρήση του Διοικητικού Συμβουλίου και του 
Προέδρου του, καθώς και κάθε άλλο στοιχείο σύμφωνα 
με τις κατευθύνσεις του Προέδρου. 

5) Σχεδιάζει, εισηγείται και συντονίζει την εφαρμο¬ 
γή των διαδικασιών και εσωτερικών κανονισμών που 
ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
ρυθμίσεων της Πολιτείας. 

6) Μεριμνά για την τήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 
τις σχέσεις του Νομικού Προσώπου με το προσωπικό 


του (π.χ. θέματα μισθολογικά, ωραρίου, αδειών, ασθε¬ 
νειών, υπερωριών, απολύσεων, διεκδικήσεων κ,λπ.). 

7) Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

8) Τηρεί τα Μητρώα του Προσωπικού στο οποίο κατα¬ 
γράφονται τα στοιχεία της ατομικής και οικογενειακής 
του κατάστασης, οι κάθε είδους μεταβολές στην εργα¬ 
σιακή του ζωή (προσλήψεις, απολύσεις, αλλαγές θέσεων 
εργασίας, αμοιβές, άδειες, απουσίες, αξιολογήσεις κ.λπ.) 
και τα προσόντα του. 

9) Σχεδιάζει και εισηγείται βελτιώσεις και παρακολου¬ 
θεί την εφαρμογή όλων των διαδικασιών που σχετίζο¬ 
νται με την απασχόληση των εργαζομένων, σύμφωνα 
με τις ισχύουσες διατάξεις (τήρηση ωραρίου, έγκριση 
και πραγματοποίηση υπερωριών κ.λπ.). 

10) Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

11) Εκδίδει κάθε είδους βεβαιώσεις προς το προσωπικό 
για θέματα που άπτονται της απασχόλησής τους στο 
Νομικό Πρόσωπο. 

12) Μεριμνά για τη λειτουργία του Κεντρικού Πρωτο¬ 
κόλλου του Νομικού Προσώπου και διεκπεραιώνει τα 
σχετικά έγγραφα σε συνεργασία με τις γραμματείες 
των επιμέρους υπηρεσιών. 

13) Παρέχει διοικητική και γραμματειακή υποστήριξη 
του Προέδρου του Δ.Σ., του προϊσταμένων των γρα¬ 
φείων του Νομικού Προσώπου (οργάνωση και ρύθμιση 
συναντήσεων, παραγωγή, διεκπεραίωση, διαχείριση και 
αρχειοθέτηση εγγράφων, διεκπεραίωση και αρχειοθέτη¬ 
ση αλληλογραφίας, τήρηση αρχείου αποφάσεων κ.λπ.). 

β) Αρμοδιότητες γραφείου οικονομικών υπηρεσιών 
και Ταμείου 

1) Μεριμνά για την τήρηση του συστήματος κατάρ¬ 
τισης των Προϋπολογισμών του Νομικού Προσώπου. 

2) Συνεργάζεται με τις επιμέρους υπηρεσίες για την 
παροχή οικονομικών στοιχείων, κατευθύνσεων και προ¬ 
τύπων που θα επιτρέπουν την κατάρτιση από τις υπη¬ 
ρεσίες των προϋπολογισμών τους σε συνάρτηση με τα 
αντίστοιχα προγράμματά τους. 

3) Συγκεντρώνει τους επιμέρους προϋπολογισμούς 
των υπηρεσιών και διαμορφώνει και εισηγείται τους 
συνολικούς Προϋπολογισμούς του Νομικού Προσώπου 
προς έγκριση από τα αρμόδια όργανα. 

4) Παρακολουθεί την εκτέλεση των Προϋπολογισμών, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθω¬ 
τικές ενέργειες. 

5) Συνεργάζεται με τις υπόλοιπες υπηρεσίες για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

6) Μεριμνά για την σύνταξη και υποβολή στα αρμό¬ 
δια όργανα των περιοδικών οικονομικών απολογιστικών 

στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζεται. 

7) Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου. Δι¬ 
ερευνά τις ταμειακές ανάγκες και εισηγείται τις κατάλ¬ 
ληλες μεθόδους για την αντιμετώπιση των ταμειακών 
αναγκών. Μεριμνά για την εφαρμογή των αποφάσεων 
που σχετίζονται με την κάλυψη των ταμειακών αναγκών 
του Νομικού Προσώπου. 

8) Συνεργάζεται με τις τράπεζες και μεριμνά για την 
αξιοποίηση των διαθεσίμων του Νομικού Προσώπου. 

9) Τηρεί το σύστημα λογιστικής απεικόνισης των οι¬ 
κονομικών πράξεων του Νομικού Προσώπου (Γενική και 
αναλυτική λογιστική). Τηρεί τις σχετικών λογιστικές δι¬ 
αδικασίες καθώς και τα αντίστοιχα λογιστικά βιβλία και 
στοιχεία που προβλέπονται από την νομοθεσία. 

10) Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 

11) Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Νομικού Προσώπου. 

12) Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με το 
Νομικό Πρόσωπο, καθώς και των δοσοληπτικών λογα¬ 
ριασμών με το Δήμο. 

13) Εκδίδει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (π.χ. 
ισολογισμοί και αποτελέσματα χρήσης) και ενημερώνει 
σχετικά τα αρμόδια όργανα του Νομικού Προσώπου με 
βάση τις ισχύουσες διαδικασίες. 

14) Παρέχει κάθε είδους πληροφόρηση προς τα αρ¬ 
μόδια όργανα για την εξέλιξη των λογιστικών μεγεθών 
του Νομικού Προσώπου. 

15) Μεριμνά για την παροχή κάθε είδους στοιχείων που 
ζητούνται από Δημόσιες/Ελεγκτικές Υπηρεσίες σύμφω¬ 
να με τις διαδικασίες που ισχύουν εκάστοτε. 

16) Τηρεί ειδικά συστήματα λογιστικής και οικονομικής 
διαχείρισης Προγραμμάτων και'Εργων στα οποία συμ¬ 
μετέχει το Νομικό Πρόσωπο και που χρηματοδοτούνται 
από το Πρόγραμμα Δημοσίων Επενδύσεων ή/και από 
ευρωπαϊκούς ή διεθνείς πόρους. 

17) Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους προέρχεται η σχετική χρηματοδότηση. 

18) Μεριμνά για την ετοιμασία των περιοδικών οικο¬ 
νομικών αναφορών που σχετίζονται με την πρόοδο των 
προηγουμένων προγραμμάτων και έργων. 

19) Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών με βάση τις διατάξεις των 
αντιστοίχων συμβάσεων. 

20) Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 


Προσώπου και ελέγχει την επάρκειας των αντίστοιχων 
πιστώσεων. 

21) Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στο Ταμείο για 
πληρωμή. 

22) Διενεργεί όλες τις νόμιμες διαδικασίες που απαι¬ 
τούνται για την προμήθεια υλικών, εξοπλισμού και υπη¬ 
ρεσιών. 

23) Μεριμνά για την παραλαβή από τους αντίστοιχους 
προμηθευτές των κάθε είδους υλικών παγίων (μηχανή- 
ματα-εξοπλισμός) ή αναλωσίμων που απαιτεί η λειτουρ¬ 
γία του Νομικού Προσώπου. 

24) Τήρηση αρχείου των παγίων κινητών περιουσιακών 
στοιχείων του Νομικού Προσώπου (μηχανήματα, οχή¬ 
ματα, συσκευές, εξοπλισμός κλπ.) και παρακολούθηση 
της κατανομής των παγίων αυτών στα τμήματα του 
Νομικού Προσώπου. 

25) Τήρηση των διαδικασιών χαρακτηρισμού υλικών 
ως αχρήστων ή ως υλικών που πλεονάζουν και τήρηση 
των διαδικασιών καταστροφής, απομάκρυνσης ή εκ¬ 
ποίησής τους. 

26) Τήρηση των διαδικασιών των περιοδικών απο- 
γραφών των κάθε είδους υλικών και εξοπλισμού του 
Νομικού Προσώπου. 

27) Τήρηση των διαδικασιών που σχετίζονται με την 
αποδοχή και την αξιοποίηση των δωρεών και των κλη¬ 
ροδοτημάτων προς το Νομικό Πρόσωπο, σύμφωνα με 
τους αντιστοίχους όρους. 

28) Τήρηση των αρχείων της ακίνητης περιουσίας του 
Νομικού Προσώπου σε ηλεκτρονική και φυσική μορφή 
(φάκελοι με περιγραφικά στοιχεία και ιδιοκτησιακά έγ¬ 
γραφα). 

29) Διερεύνηση μεθόδων αξιοποίησης της ακίνητης 
περιουσίας του Νομικού Προσώπου και διατύπωση σχε¬ 
τικών εισηγήσεων προς το Δ.Σ.. 

30) Προώθηση της αξιοποίησης της ακίνητης περιου¬ 
σίας του Νομικού Προσώπου, σύμφωνα με τις σχετικές 
αποφάσεις του Δ.Σ. και διαχείριση της εκμετάλλευσής 
της (π.χ. κατάρτιση συμβάσεων μισθώσεων, μέριμνα εί¬ 
σπραξης μισθωμάτων κ.λπ.). 

ΜΕΡΟΣ 3 
Άρθρο 3° 

ΕΠΟΠΤΕΙΑ - ΔΙΟΙΚΗΣΗ - ΣΥΝΤΟΝΙΣΜΟΣ 

1) Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο του 
Δήμου Λέσβου, από το οποίο εξαρτάται και εποπτεύεται, 
όπως ορίζεται ειδικότερα από τις κείμενες διατάξεις. 

2) Των υπηρεσιών του Νομικού Προσώπου προΐσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Συ- 
γκαλεί σε συνεδρίαση το Δ.Σ. και εισηγείται τα θέματα 
που είναι για συζήτηση, επιμελείται της εκτέλεσης των 
αποφάσεων του Δ.Σ., υπογράφει τα χρηματικά εντάλμα¬ 
τα πληρωμών του Νομικού Προσώπου και εκπροσωπεί 
το Νομικό Πρόσωπο στα δικαστήρια και σε κάθε άλλη 
δημόσια αρχή. Σε περίπτωση απουσίας ή κωλύματος 
του Προέδρου, αυτός αναπληρώνεται από τον Αντιπρό¬ 
εδρο του Διοικητικού Συμβουλίου. 

3) Το Δ.Σ. του Νομικού Προσώπου είναι υπεύθυνο για 
την χάραξη της πολιτικής στρατηγικής προς επίτευξη 
των σκοπών του και την εξειδίκευση της στρατηγικής 
αυτής σε επιμέρους τομείς δράσεων με την αντίστοιχη 
οργάνωση των δραστηριοτήτων του Νομικού Προσώπου 
και την θέσπιση ποσοτικών μετρήσιμων στόχων για την 
παρακολούθηση της υλοποίησης της αποστολής του. 
Επίσης το Δ.Σ. διοικεί και διαχειρίζεται την περιουσία 
και τους πόρους του Νομικού Προσώπου και αποφα¬ 
σίζει και εγκρίνει τις εγγραφές και διαγραφές ατόμων 
που κάνουν χρήση των προσφερόμενων υπηρεσιών του 
Νομικού Προσώπου. Επιπλέον το Δ.Σ. επιβλέπει τον Προ¬ 
ϊστάμενο του Νομικού Προσώπου, ώστε οι ενέργειες 
του να συνάδουν με τους σκοπούς της αποστολής του 
Νομικού Προσώπου, όπως αυτοί περιγράφονται στον 
παρόντα Κανονισμό Εσωτερικής Υπηρεσίας και στις 
αποφάσεις του Δημοτικού Συμβουλίου και να είναι σύμ¬ 
φωνες με την Νομοθεσία. Ακόμα επιβλέπει και το βαθμό 
επίτευξης ή μη των στόχων που έχουν θεσπιστεί και 
ζητεί λόγο από τον Διευθυντή. Οι συνεδριάσεις του 
Δ.Σ. είναι δημόσιες και σε αυτές μπορεί να παραστεί 
οποιοσδήποτε έχει έννομο συμφέρον. 

4) Το Δ.Σ. με την σειρά του εποπτεύεται από το Δη¬ 
μοτικό Συμβούλιο στο οποίο καταθέτει τον ετήσιο προ¬ 
ϋπολογισμό του, στην αρχή κάθε έτους, προς κύρωση 
και τον ετήσιο απολογισμό του, στο τέλος κάθε έτους, 
προς έλεγχο. Το Δημοτικό Συμβούλιο δύναται να ανα¬ 
προσαρμόσει τα μεγέθη του ετήσιου προϋπολογισμού 
του Νομικού Προσώπου, κατά το δοκούν, παραθέτοντας 
στην σχετική απόφασή του την σχετική επιχειρηματολο¬ 
γία. Δύναται επίσης να ορίζει οποτεδήποτε, με απόφα¬ 
σή του που εμπεριέχει την σχετική επιχειρηματολογία, 
ορκωτούς ελεγκτές για τον έλεγχο των οικονομικών 
πεπραγμένων του Νομικού Προσώπου. 

5) Εκτελεστικός υπεύθυνος για την εφαρμογή των επί 
μέρους δράσεων υλοποίησης της πολιτικής στρατηγικής 
του Νομικού Προσώπου και την επίτευξη των στόχων 
που έχουν θεσπιστεί από το Δ.Σ. για την εκπλήρωση 
των σκοπών της αποστολής του, είναι ο Προϊστάμενος 
του Νομικού Προσώπου. Αυτός έχει την ευθύνη για την 
εύρυθμη λειτουργία όλων των γραφείων του Νομικού 
Προσώπου. 

6) Το Δ.Σ. δύναται να επικυρώσει ή να ακυρώσει κάθε 
απόφαση του Προϊσταμένου. Επιπλέον, δύναται να ανα¬ 
προσαρμόσει τα μεγέθη του ετήσιου προϋπολογισμού 
του Νομικού Προσώπου και να διενεργεί οποτεδήποτε, 
έλεγχο των οικονομικών πεπραγμένων του Νομικού 
Προσώπου. 

7) Για την καλύτερη εξυπηρέτηση των κατοίκων είναι 
δυνατόν να λειτουργήσουν αποκεντρωμένες υπηρεσίες 
υπό μορφή παραρτημάτων των διαφόρων υπηρεσιών 
του Νομικού Προσώπου. Τα παραρτήματα αυτά ανή¬ 
κουν διοικητικά στις αντίστοιχες υπηρεσίες του Νομικού 
Προσώπου. Εφόσον στις αποκεντρωμένες υπηρεσίες 
οι παρεχόμενες υπηρεσίες είναι κοινωνικού χαρακτή¬ 
ρα (όπως φροντίδα παιδιών, ηλικιωμένων, αθλητικές 
ή πολιτιστικές δραστηριότητες κ.λπ.), συγκροτούνται, 
με απόφαση του Διοικητικού Συμβουλίου του Νομικού 
Προσώπου, αντίστοιχες άμισθες επιτροπές, στις οποίες 
συμμετέχουν τουλάχιστον δύο (2) εκπρόσωποι των χρη¬ 
στών των παρεχόμενων υπηρεσιών και ένας υπάλληλος 
της αποκεντρωμένης υπηρεσίας, οριζόμενος από τον 


Πρόεδρο του Διοικητικού Συμβουλίου του Νομικού Προ¬ 
σώπου, ως πρόεδρος. Οι επιτροπές αυτές εισηγούνται 
για την καλύτερη λειτουργία, διαπιστώνουν τυχόν προ¬ 
βλήματα που δημιουργούνται και διατυπώνουν σχετικές 
προτάσεις στο Διοικητικό Συμβούλιο του Νομικού Προ¬ 
σώπου για την καλύτερη εξυπηρέτηση των κατοίκων. 

8) Όλες οι υπηρεσίες του Νομικού Προσώπου συνερ¬ 
γάζονται με το Τμήμα Προγραμματισμού και οργάνωσης 
του Δήμου κατά το σχεδίασμά και την παρακολούθηση 
εφαρμογής των περιοδικών προγραμμάτων και γενικά 
των προγραμμάτων δράσης του Νομικού Προσώπου. 

9) Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 

Παράλληλα, και για την βελτίωση της αποτελεσμα- 
τικότητας και απόδοσης του έργου του Νομικού Προ¬ 
σώπου, είναι δυνατός ο ορισμός, με απόφαση του Προ¬ 
έδρου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημά¬ 
των που αφορούν περισσότερες διοικητικές ενότητες 
του Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ριό]θοΙ πιαηαςβΓε) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Αρθρο 4° 

Αρμοδιότητες Προϊστάμενου 
τμήματος του Νομικού Προσώπου 

Ο προϊστάμενος του τμήματος ευθύνεται έναντι του 
αμέσως υπερκείμενου διοικητικού επιπέδου για την 
αποτελεσματική και αποδοτική εκτέλεση των λειτουρ¬ 
γιών του τμήματος, προγραμματίζοντας, οργανώνοντας, 
συντονίζοντας και ελέγχοντας τις επί μέρους δραστη¬ 
ριότητες, έτσι ώστε να εκπληρώνονται οι στόχοι του 
Νομικού Προσώπου με βάση τα αντίστοιχα προγράμ¬ 
ματα δράσης. 

Ειδικότερα: 

1) Διατυπώνει σε συνεργασία με το ιεραρχικά ανώτερο 
διοικητικό επίπεδο, τους στόχους και τα προγράμματα 
δράσης του τμήματος καθώς και τους αντίστοιχους 
προϋπολογισμούς, σε συνεργασία με το γραφείο Οι¬ 
κονομικής Υπηρεσίας. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Υπογράφει τα σχετικά έγγραφα για τις αποφάσεις 
που αποκεντρώνονται στον υπηρεσιακό μηχανισμό του 
τμήματος μετά από εξουσιοδότηση του Προέδρου του 
Διοικητικού Συμβουλίου. 

4) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων του 
τμήματος, με τρόπο ώστε να υλοποιούνται αποτελεσμα¬ 
τικά τα προγράμματα δράσης και οι κατά περίπτωση 
αποφάσεις ή εντολές. 

5) Μεριμνά για τη βελτίωση της αποτελεσματικότητας 
της δράσης της τμήματος, τη βελτίωση της απόδοσης 
του ανθρώπινου δυναμικού και των τεχνικών μέσων, την 

καλύτερη εξυπηρέτηση του πολίτη και την καλύτερη 
ανταπόκριση του τμήματος στις ανάγκες εκπλήρωσης 
της αποστολής του. 

6) Εποπτεύει, αξιολογεί και κατευθύνει το προσωπικό 
του τμήματος, μεριμνώντας για την ανάπτυξη και επι¬ 
μόρφωσή του, τη βελτίωση των συνθηκών εργασίας και 
τη διατήρηση αρμονικών εργασιακών σχέσεων. 

7) Ετοιμάζει τους περιοδικούς απολογισμούς των προ¬ 
γραμμάτων δράσης του τμήματος και τους αντίστοι¬ 
χους οικονομικούς απολογισμούς σε συνεργασία με το 
γραφείο της οικονομικής υπηρεσίας. 

8) Παραλαμβάνει την αλληλογραφία που σχετίζεται 
με τις αρμοδιότητες του τμήματος, την χαρακτηρίζει 
και την διανέμει στις αρμόδιες μονάδες ή υπαλλήλους 
του τμήματος, παρέχοντας τις αναγκαίες οδηγίες για 
τις ενέργειες που πρέπει να γίνουν. 

9) Εισηγείται για θέματα αρμοδιότητας του τμήματος 
προς τον Διευθυντή και το Δ.Σ. και παρίσταται, εφόσον 
απαιτηθεί, στις συνεδριάσεις του συλλογικών οργάνων 
και επιτροπών. 

10) Έχει το δικαίωμα τροποποίησης ή απόρριψης των 
υπηρεσιακών εισηγήσεων των υπαλλήλων του τμήμα¬ 
τος με ενυπόγραφη πάντοτε σημείωση του στα σχετι¬ 
κά έγγραφα και παράλληλη υποχρέωση έγκαιρης και 
αιτιολογημένης ενημέρωσης του ιεραρχικά επιπέδου. 

11) Έχει την ευθύνη ελέγχου και θεώρησης όλων των 
εγγράφων των υπαλλήλων του τμήματος που εποπτεύει. 

12) Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των πολιτών σχετικά με τις 
προσφερόμενες υπηρεσίες, τα δικαιώματα και τις υπο¬ 
χρεώσεις τους έναντι του Νομικού Προσώπου. 


13) Συνεργάζεται με τους προϊσταμένους των άλλων 
διοικητικών ενοτήτων του Νομικού Προσώπου του για 
τον συντονισμό και την ολοκλήρωση των λειτουργιών 
του. 

14) Συνεργάζεται με φορείς εκτός Νομικού Προσώπου 
που σχετίζονται με τις λειτουργίες του τμήματος. 

15) Είναι υπεύθυνος για την νομιμότητα των ενεργειών 
του τμήματος. 

16) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες του τμήματος. Ενημερώνει το προσωπι¬ 
κό και μεριμνά για την τήρηση των νομικών διατάξεων, 
την εφαρμογή καινοτομιών και την προσαρμογή της 
λειτουργίας του τμήματος στις εξελίξεις του εξωτερι¬ 
κού περιβάλλοντος. 

Άρθρο 5° 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 

1. Οι αρμοδιότητες των επιμέρους οργανικών μονάδων 
και των προϊσταμένων τους θεωρούνται ως η γενική 
περιγραφή του ρόλων τους και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργίας 
καθώς και ο τρόπος λειτουργίας των παραρτημάτων, 
ορίζονται με αποφάσεις του Προέδρου του Διοικητικού 
Συμβουλίου ή καθορίζονται με ειδικούς κανονισμούς λει¬ 
τουργίας που συντάσσονται με απόφαση του Προέδρου 
μετά εισήγηση των αρμοδίων προϊσταμένων. 


ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 
Αρθρο 6° 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ Ν.Π.Δ.Δ. 

«ΠΑΙΔΕΙΑΣ - ΠΟΛΙΤΙΣΜΟΥ - ΑΘΛΗΤΙΣΜΟΥ» 

ΤΟΥ ΔΗΜΟΥ ΛΕΣΒΟΥ. 

1. Οι θέσεις των κατηγοριών ΠΕ, ΤΕ, ΔΕ κατατάσσονται στους βαθμούς ΣΤ (εισαγωγικός) Ε, Δ , Γ και Β (κατα¬ 
ληκτικός) σύμφωνα με τις ισχύουσες διατάξεις. 

2. Οι Θέσεις της κατηγορίας ΥΕ κατατάσσονται στους βαθμούς ΣΤ (εισαγωγικός) Ε, Δ και Γ (καταληκτικός). 

3. Τα προσόντα διορισμού των θέσεων περιγράφονται στα Π.Δ. 50/2001, 37 α /1987, 22/1990. 

4. Οι θέσεις που προβλέπονται ανά κατηγορία και κλάδο είναι οι εξής: 

2. Στην κατηγορία Π.Ε. υπάγονται οι εξής κλάδοι και προβλέπονται αντίστοιχα οι παρακάτω θέσεις. 


Κλάδος Π.Ε. 

ΘΕΣΕΙΣ 

ΠΡΟΒΛΕΠΟΜΕΝΕΣ 

ΘΕΣΕΙΣ 

ΚΑΛΥΦΘΕΙΣΕΣ 

ΓΕΩΠΟΝΟΥ 

1 

0 

ΔΙΟΙΚΗΤΙΚΟΥ - ΛΟΓΙΣΤΙΚΟΥ 

1 

0 

ΣΥΝΟΛΟ ΘΕΣΕΩΝ Π.Ε 

2 

0 


2. Στην Κατηγορία Τ.Ε. υπάγονται οι εξής κλάδοι και προβλέπονται αντίστοιχα οι παρακάτω θέσεις 


Κλάδος Τ.Ε. 

©ΕΣΕΙΣ 

ΠΡΟΒΛΕΠΟΜΕΝΕΣ 

©ΕΣΕΙΣ 

ΚΑΛΥΦΘΕΙΣΕΣ 

ΤΕΧΝΟΛΟΓΩΝ ΜΗΧΑΝΙΚΩΝ ή ΗΛΕΚΤΡΟΛΟΓΩΝ 

1 

0 

ΤΕΧΝΟΛΟΓΩΝ ΓΕΩΠΟΝΩΝ 

1 

0 

ΔΙΟΙΚΗΤΙΚΟΥ - ΛΟΓΙΣΤΙΚΟΥ 

3 

1 

ΜΟΥΣΙΚΟΣ 

1 

1 

ΝΟΣΗΛΕΥΤΩΝ 

1 

0 

ΣΥΝΟΛΟ ΘΕΣΕΩΝ Τ.Ε 

7 

2 


Στην Κατηγορία Δ.Ε. υπάγονται οι εξής κλάδοι και προβλέπονται ταυτόχρονα οι παρακάτω θέσεις: 


Κλάδος Δ.Ε. 

©ΕΣΕΙΣ 

ΠΡΟΒΛΕΠΟΜΕΝΕΣ 

©ΕΣΕΙΣ 

ΚΑΛΥΦΘΕΙΣΕΣ 

ΔΙΟΙΚΗΤΙΚΟΥ - ΛΟΓΙΣΤΙΚΟΥ 

5 

3 

ΝΟΣΗΛΕΥΤΩΝ 

2 

0 

ΤΕΧΝΙΤΩΝ - ΥΔΡΑΥΛΙΚΟΥ 

1 

0 

ΣΥΝΤΗΡΗΤΩΝ ΚΤΙΡΙΩΝ - ΠΙΣΙΝΑΣ 

1 

1 

ΗΛΕΚΤΡΟΛΟΓΙΑΣ 

1 

0 

ΜΟΥΣΙΚΟΣ 

1 

0 

ΗΧΟΛΗΠΤΗΣ 

1 

0 

ΝΑΥΑΓΟΣΩΣΤΗΣ 

1 

0 

ΒΙΒΛΙΟΟΗΚΟΝΟΜΩΝ 

1 

0 

ΣΥΝΟΛΟ ΘΕΣΕΩΝ Δ.Ε 

14 

4 


Στην Κατηγορία Υ.Ε. υπάγονται οι εξής κλάδοι και προβλέπονται ταυτόχρονα οι παρακάτω θέσεις: 


Κλάδος Υ.Ε. 

©ΕΣΕΙΣ 

ΠΡΟΒΛΕΠΟΜΕΝΕΣ 

©ΕΣΕΙΣ 

ΚΑΛΥΦΘΕΙΣΕΣ 

ΚΛΗΤΗΡΩΝ - ΦΥΛΑΚΩΝ 

7 

0 

ΠΡΟΣΩΠΙΚΟΥ ΚΑΘΑΡΙΟΤΗΤΟΣ 

5 

2 

ΕΡΓΑΤΕΣ ΓΕΝ. ΚΑΘΗΚΟΝΤΩΝ 

2 

0 

ΣΥΝΟΛΟ ΘΕΣΕΩΝ Υ.Ε. 

14 

2 


Αρθρο 7° 

ΘΕΣΕΙΣ (ΠΡΟΣΩΠΟΠΑΓΕΙΣ) ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


ΕΙΔΙΚΟΤΗΤΕΣ 

Αριθμός Θέσεων 

ΥΠΗΡΕΤΟΥΝΤΕΣ 

ΔΕ ΔΙΟΙΚΗΤΙΚΟΥ 

1 

1 

ΔΕ ΔΙΟΙΚΗΤΙΚΟΥ (ΜΕΡΙΚΗΣ ΑΠΑΣΧΟΛΗΣΗΣ - 150 ΩΡΕΣ 
ΜΗΝΙΑΙΩΣ) 

1 

1 

ΣΥΝΟΛΟ ΘΕΣΕΩΝ 

2 

2 


Αρθρο 8° 

©ΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Προβλέπονται είκοσι εννέα (29) θέσεις διαφόρων ειδικοτήτων και κλάδων για την αντιμετώπιση εποχιακών ή 
άλλων περιοδικών ή πρόσκαιρων αναγκών, σύμφωνα με τις κείμενες διατάξεις. 

ΜΕΡΟΣ 5 
Αρθρο 9° 

Προϊστάμενοι υπηρεσιών 

Προϊστάμενοι του Τμήματος και των αυτοτελών γραφείων της οργανωτικής δομής του ΝΠΔΔ τοποθετούνται, 
σύμφωνα με τις κείμενες διατάξεις, υπάλληλοι των ακολούθων κλάδων: 


ΔΙΟΙΚΗΤΙΚΗ ΕΝΟΤΗΤΑ 
(Οργανική Μονάδα) 

ΚΛΑΔΟΣ 

Τμήμα Παιδείας Πολιτισμού και Αθλητισμού 

ΠΕ Διοικητικού ή ΤΕ Διοικητικού - Λογιστικού ή 

ΤΕ Μουσικού 

Γραφείο πολιτιστικών εκδηλώσεων και 
διαχείρισης - λειτουργίας των Πολιτιστικών 
χώρων 

ΠΕ Διοικητικού ή ΤΕ Διοικητικού - Λογιστικού ή 

ΤΕ Μουσικού ΤΕ ή ΔΕ Διοικητικού ή ΔΕ 

Διοικητικού Λογιστικού 

Γ ραφείο Αθλητικών προγραμμάτων και 
εκδηλώσεων και διαχείρισης - λειτουργίας 

Αθλητικών εγκαταστάσεων 

ΠΕ Διοικητικού ή ΤΕ Διοικητικού - Λογιστικού ή 

ΤΕ Μουσικού ΤΕ ή ΔΕ Διοικητικού ή ΔΕ 

Διοικητικού Λογιστικού Διοικητικού - Λογιστικού 

Γ ραφείο Παιδείας 

ΠΕ Διοικητικού ή ΤΕ Διοικητικού - Λογιστικού ή 

ΤΕ Μουσικού ΤΕ ή ΔΕ Διοικητικού ή ΔΕ 

Διοικητικού Λογιστικού ΤΕ Διοικητικού - 
Λογιστικού 

Γ ραφείο Διοικητικών Υπηρεσιών 

ΠΕ Διοικητικού ή ΤΕ Διοικητικού - Λογιστικού ή 

ΤΕ Μουσικού ΤΕ ή ΔΕ Διοικητικού ή ΔΕ 

Διοικητικού Λογιστικού 

Γ ραφείο Οικονομικών υπηρεσιών και ταμείου 

ΠΕ Διοικητικού ή ΤΕ Διοικητικού - Λογιστικού ή 

ΤΕ Μουσικού ΤΕ ή ΔΕ Διοικητικού ή ΔΕ 

Διοικητικού - Λογιστικού 


Άρθρο 10° 

ΤΕΛΙΚΕΣ ΔΙΑΤΑΞΕΙΣ 

1. Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών 
κλάδων. 

2. Η κατανομή του προσωπικού στα τμήματα και στις 
οργανικές μονάδες των τμημάτων γίνεται με απόφαση 
του Προέδρου, λαμβάνοντας υπόψη τις λειτουργικές 
ανάγκες των τμημάτων και των οργανικών μονάδων, 
τα προσόντα, την πείρα και τις ειδικές γνώσεις των 
υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 


ΑΚΡΟΤΕΛΕΥΤΙΟ ΑΡΘΡΟ - ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται ετήσια δαπά¬ 
νη ύψους 566.600,00 ευρώ που θα καλυφθεί από τους 
ΚΑ 10.6011, ΚΑ 10.6012, ΚΑ 10.6021.0001 ΚΑ 6021.0002 
10.6022 και ΚΑ 10.6141 και 10.6054 του προϋπολογισμού 
του ΝΠΔΔ. 

Για τα επόμενα έτη προκαλείται ετήσια δαπάνη η 
οποία προβλέπεται στους αντίστοιχους προϋπολογι¬ 
σμούς του ΝΠΔΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 1 Οκτωβρίου 2014 

Ο Γενικός Γραμματέας Αποκεντρωμένης Διοίκησης 
ΣΠΥΡΙΔΩΝ ΣΠΥΡΙΔΩΝ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
















